Folk var for hårde.
MOBNING KOSTEDE DYRT
DE GJORDE DET MOD EN UNG PIGE
ASLI FIK SKYLDEN HVORDAN LEVER HUN MED DET?
BOYKOT ASLI! TRÆD TILBAGE, ASLI!
DU BLIVER HOLDT ANSVARLIG! FYR HENDE!
BOYKOT DEN ANDEN SIDE HOLD OP MED AT SE DET
BOYKOT MON5! IKKE MERE!
Jeg tror, de fyrer Aslı. Hun blev aflyst.
Ja, for alvor.
Selvfølgelig. Hun kan knuse hele netværket.
Hun kan stikke den pris op i…
-De lader hende ikke gå i luften i dag. -Nej, hun siger farvel.
-Og hun skal undskylde! -Vil du vædde?
-Køb mig en cocktail. -Aftale.
Hun kommer.
DEN ANDEN SIDE MED ASLI TUNA
Frøken Aslı, frøken Gül vil tale med Dem. Hun er på sit kontor.
Gül?
-Lige nu? -Ja.
Fint nok.
Godmorgen.
-Alt vel? -Godt.
Hvad kan jeg sige til dig? Hvad?
-Vi så alle, hvad der skete. -Det var ingenting.
Jeg fikser det. Bare rolig.
Fikser du det?
Naturligvis. Jeg får Emre med live i programmet, og så er den klaret.
Hvad med pigen?
Hvor er hun?
Aner det ikke.
Müge er ikke vendt tilbage.
Aslı, søde…
Vi er venner.
Vi har trådt en sti sammen.
Men…
Vores nuværende situation er klar, ikke?
Jeg skal beskytte det selskab, jeg repræsenterer.
Ellers ryger vi alle med i faldet.
Hvad… Hvad mener du?
Du bør
hvile dig lidt.
Hold ferie, kom væk fra det hele.
I mellemtiden falder tingene lidt til ro.
Det kan ske.
Vi kalder det "metaltræthed".
Gül, fyrer du mig nu?
Lad os ikke benytte det ord, men vi har brug for en pause.
For alles skyld.
Så seerne kan falde til ro.
I morgen taler folk om andre ting. Det her bliver glemt.
Tænk ikke på det.
For helvede da!
-Gå ud! -Frøken Aslı?
Gå ud!
Bare gå ud!
AS THE CROW FLIES
Far, pakkede du min polkaprikkede nederdel?
Nederdel? Vi skal campere. Vi skal pakke til det.
-Vi tager den med. Jeg tager den måske på. -Det bliver koldt. Tag…
Mine lilla hårspænder er væk. Hvor er de?
-Tag et andet. -Nej, det kan jeg ikke.
Jeg skal finde dem. De passer bedst til min jakke.
Jeg leder. Hvor lagde du dem?
-Jeg har kigget mange gange. De er væk. -Hvad sker der?
Det her ligner en krigszone.
-Mine lilla hårspænder er væk. -Far pakker ikke min polkanederdel.
Gå bare. Jeg klarer det her. Drik din kaffe. Gå.
Tak.
Hvad er det for noget rod? Hvad vil I gøre med alt det tøj der?
Se her.
Det er nok.
Så er det nu.
HAR DU SET, HVORDAN DE SVINER DEN ANDEN SIDE TIL?
PIGEN HAR HOVEDET PÅ BLOKKEN
DET RAGER IKKE OS!
VÆR IKKE SÅ SELVGOD
AT VÆRE GLAD GØR DIG IKKE LILLE
JEG HAR TRAVLT
Mor, kan du holde op med at arbejde?
-Jeg er færdig. Se, færdig. -Du tog fejl af hende.
Bare drop arbejdet.
Ingen taler om dig længere. Du arbejder for ingenting.
Nemlig, mor. Og der sker aldrig noget.
Du arbejder uden grund.
Men hr. Sulhi, folk reagerede…
Jaså. Ja, som De ønsker.
Jeg er enig. Det ville være det mest dydige. Det er bare…
Okay, ja.
Jeg synes bare, at vi måske bør drøfte det igen…
Forstået.
Okay, det gør vi.
Hav en god dag. Hils familien.
Rejs dig op og tag dig sammen.
Hvad?
Glem det!
Du går i luften.
Hallo?
Hvordan fikser vi det?
Okay, vi gør det.
Giv Emre skylden.
Han er en fyr. Det må være hans skyld.
#DetErEmresSkyld, okay?
Kom nu.
Okay. Aslı, du er fantastisk.
Du kan godt, okay? Bare slap af.
Okay.
Aslı Tuna ringer.
Aslı? Hvad så?
Emre?
-Hvad laver du? -Hænger ud ved kysten.
Rolig, vovse.
Det er lige dig.
-Går du en tur? -Ja.
Så snupper jeg en bid brød. Og dig?
På stationen.
-Kan du tro, hvad der skete? -Ja, ikke?
-Alle taler om dig. -Ja.
Og om dig.
Vi er i samme redningsbåd.
Vær min gæst i aften. Fortæl din side af historien.
-Lad os få tingene afklaret. -Hvorfor?
-Hvad mener du med "hvorfor"? -Hvorfor skulle jeg være din gæst?
Min kanal har to millioner følgere.
Hvilken kanal? Jeg inviterer dig til landsdækkende TV.
Kom i TV og bliv hørt.
Ingen ser TV længere.
Jeg livestreamer i aften og taler om det.
-Du må gerne være med. -Rend mig i røven, Emre!
Kom, vovse.
Du får gigt.
Det giver mig energi.
-Det gør mig vild og grum. -Er det det, du kalder dig selv?
Kom nu, spis din mad. Du har tabt dig meget.
De taler stadig om pigen. Emre er nu også et mål.
Det er sladdernyt.
Det er alvorligt. Det handler om, hvor vi er som et samfund.
-Lad os få det i TV. -Okay.
Lad os nå til bunds i det.
Når jeg ser de tweets…
Du taler stadig om tweets, Kenan. Du snakker løs om tweets.
Hallo? Yusuf, søde, hej. Vi er på Tottle med Kenan.
Kan du komme herover?
Okay, søde.
Jeg undersøgte det. Der er mere i det. Jeg skal bare have nogle ting bekræftet.
Jeg taler med min kilde senere i dag.
Okay. Tak, Yusuf.
Hvad?
Er De sikker? Er det ikke uetisk?
Sludder. Det er journalistik.
Jeg kan få en anden til at gøre det.
Men det ville give dig minuspoint.
Nej, det er fint nok. Jeg gør det. Jeg tager af sted nu.
Når tiden er inde, må kongen droppe alt og kæmpe for sit liv.
Ingen magt, ingen undersåtter, ingen trone, ingenting.
Intet holder ham oppe.
Han er bare en gold sjæl nu.
Når hele verden er klar til at begrave ham,
er det hans sidste kamp, og han er helt alene i kampen.
Sidste ti.
Fem, fire, tre, to, en.
Vi er på.
Godaften, alle sammen.
I dag, ligesom hver aften, glæder det mig at være vært i et nyt, levende program.
Mange emner er blevet drøftet i dagens løb, og nogle omhandler mig.
Om at İlayda røg på hospitalet, og hvad der er sket.
Jeg lovede jer, at jeg altid vil være retfærdig.
Og det har jeg været. Jeg har altid støttet de retfærdige.
Og i dag vil jeg vise jer den person, der formørkede en ung piges liv
uden nogen form for anger.
For jeg skylder jer det.
Så lad os gå live til vores ven Salih.
Så går vi i dybden med det.
Salih, du er på.
Hej, frøken Aslı.
Mens hele Tyrkiet er bekymret for İlayda,
har vi fanget Emre Yılmaz, den ansvarlige for hendes tilstand,
på en fin restaurant.
-En kommentar, Emre? -Hvorfor filmer du?
-Rør mig ikke. Jeg er fra pressen. -Fuck dig!
-Få ham ud. Fuck af! -Hvorfor bander De?
-Er Deres samvittighed ren? -Det er den. Fuck nu af!
Er De ikke ked af det? Føler De ingen anger?
Vil De ikke sige noget om hende?
De bander bare. Vil De ikke sige noget?
-Jeg er fra pressen. Det er live. -Fuck din live-udsendelse!
-Kun bandeord. Ingen kommentarer. -Stop der, Salih.
Han føler tilsyneladende slet ingen anger over det.
Det er trist. Folk har ingen skam længere.
Det, vi ser nu, er bare fladpandet.
Mange emner er blevet drøftet…
Men det virkede.
Se. Vi ventede på en bekræftelse, og det er for sent nu.
Vi leverer historien som en nyhed i morgen.
Jeg ved ikke, om det stadig er relevant. Hun startede det og stoppede det.
Siger du det for bare at gå imod mig? Jeg forstår dig ikke.
Sådan arbejder jeg. Det har jeg altid gjort.
Hvis du ikke kan lide det, kan du arbejde med hende og folk som hende.
Kan du slappe lidt af?
Nej, det kan jeg ikke. Jeg mener…
Jeg forstår ikke, hvorfor vi prøver at forstå noget så fladpandet.
Sig, det er fladpandet. Er det så svært?
Kan vi være ærlige lidt? Vi troede, hun ville floppe, men det skete ikke.
Hun kommer op igen hver gang.
Hvis jeg hører, og jeg mener det, et ord mere om det fra dig, så vil jeg…
Eller bare snak løs.
Dig, alle. I kan alle snakke løs. Kør mig over, alle sammen.
Men jeg ved det, okay? At det her er forkert.
-Okay. -Jeg tager ikke fejl. Det er forkert.
Vi sender snart live, Lale.
-Det er okay. Vi dropper det. -Hvis jeg kan få fred…
De var fantastisk.
Det er, hvad det vil sige at være Aslı Tuna. De styrede.
De var forrygende.
-Jeg lader Dem få fred. -Det behøver du ikke.
Vi snakkede jo.
De er meget uforudsigelig.
Jeg beundrer Dem mere og mere hver dag.
Jeg elsker at se Dem.
Deres tøj, Deres makeup. De ser smuk ud på skærmen.
De er måske sågar mit idol.
Jeg kan aldrig gætte, hvad De gør, og De overrasker mig altid.
2 - DEN ANDEN SIDE MED ASLI TUNA
DEN ANDEN SIDE MED ASLI TUNA
Er det ikke fantastisk, skat?
Jeg har savnet dig meget, søde.
-Velkommen tilbage, smukke. -Godt at være tilbage.
Alt er, som jeg efterlod det. Intet har ændret sig.
Hvad er der at ændre? Det er det samme arbejde. Så du er her…?
Som min højre hånd.
Güliz, dette sted vil nyde godt af din vision.
Ja, vision er mit mellemnavn.
Güliz?
-Alt vel? -Godt, skat.
Jeg hørte nyheden. Hvor godt. Godt at have dig tilbage.
Okay, byder du på en kop kaffe?
Hvad med mig?
Jeg vil bare på en rundtur. Jeg kommer tilbage.
Farvel.
-Hvad er det med hende? -Du kender hendes far.
Han ejer halvdelen af netværket nu.
Hans datter tager på rundture her et stykke tid, indtil hun keder sig.
Hun er sød. Jeg er meget glad…
Frøken Aslı, er det okay her?
Perfekt. Godkendt.
Hvad er det?
En gave.
Fra mig til stationen.
Så du tisser reelt for at afmærke dit territorium.
Blink, blink.
Jeg er lige kommet, men jeg føler mig allerede kvalt.
Og nu slikker Müge og de andre min røv.
Hvor træls…
Bare rolig.
Jeg underholder dig.
Det er godt, du er her.
Du har vokset dig ind i rollen.
Og du fik kontoret og det hele.
-Du troede, jeg ville fejle. -Vi venter og ser.
Med hensyn til İlayda er intet af det sandt.
Hun er ligeglad med nyheder. Sandheden er anderledes.
-Og den er? -Hun har kvaler med kæresten.
-Fordi han ikke gifter sig med hende. -Hvorfor drøfter vi det?
Det er overstået.
Og vil du spise din mad? Jeg bliver vred.
Yusuf, du bør også spise.
Ja.
Nå, men…
De har et skænderi.
Fyren lader en model se sin historie.
Det fører til et nyt skænderi…
Det ramte vores hjerter og bekymrede os i dagevis,
så vi ville finde frem til sandheden, og vi undersøgte det.
Hun forsøgte ikke at begå selvmord.
Hun blev kørt på hospitalet på grund af et anafylaktisk shock
efter en madforgiftning.
Vores kollega Yusuf tjekkede hospitalets journaler for os,
og situationen er klar.
Nu er hun og hendes kæreste, som hun har fortalt os om,
på ferie i Paris for at få humøret op. Det er…
Ja, de informerer mig nu. Yusuf, kom her, søde.
Vi har İlayda på linjen. Hun vil tale med os. Tak, Yusuf.
İlayda? Hej, søde.
Frøken Lale, De er meget sød.
Jeg elsker Dem. Vi voksede op med Dem.
Mange tak, İlayda. Vi elsker også jer.
Al den tumult eller uro, eller hvad man kalder det…
Du havde sikkert ikke noget imod det, men nogle gange kan det såre folk.
Du er for ung. Du er kun 20.
Du er sikkert meget stærkere end os,
men husk at beskytte dig selv og dit hjerte.
Mange tak.
Jeg vil gerne have Dem på min kanal en dag. Som en tjeneste.
Så de unge kan lære Dem at kende.
Det er en aftale. Få du det først bedre, og så taler vi om det.
Tak for at være med her. Farvel.
Tak.
Så lad os ikke hidse os op så hurtigt
og tro på alt, hvad vi hører.
Sandheden kan være helt anderledes.
Når ting ser større eller anderledes ud, end de virkelig er, kan de såre os.
Mit ydmyge råd til jer er, at før I har en mening om noget,
så find ud af, hvad der foregår,
og opgiv aldrig nogensinde at spørge for kun at forholde jer til sandheden.
Jeg håber, vi vågner op til en fin dag i morgen.
Godaften og farvel, alle sammen.
…vil tale med os.
…vil tale med…
Ja, ja. Jeg kommer med det samme.
Kom nu.
Vores seertal rammer loftet.
-Vi får se. -Jeg troede, din moral stoppede dig, men…
Rend mig, Kenan. I guder.
Jeg sendte din chauffør videre. Jeg kører dig hjem.
Som altid.
Hr. Kenan!
For det første var De god.
-Jeg vil lykønske Dem. -Tak, søde.
Hr. Kenan, jeg har jagtet Dem hele dagen,
men De havde travlt.
-Om hvad? -Jeg er færdig med den rapport, De bad om.
Jeg tror, den blev god.
Hvis De ikke har tid,
kan jeg vise Dem den uden for arbejdstiden.
Eller uden for stationen.
-Det afgør De. -Jeg er ledig fra fire til seks i morgen.
-Okay. På Deres kontor? -Ja.
Jeg har forresten den bluse på, De sagde, De kunne lide forleden, men…
Ja.
Hvad er det? Du er vist i en drømmeverden.
Hvad?
Programmet var godt, og du analyserer det i hovedet.
Ikke rigtigt.
Jeg spacede bare ud.
Du må være træt.
Meget træt.
Er det rart?
Jeg har det godt.
Samme her.
Seriøst?
Seriøst.
GÜNCE TV NYHEDSRUMMET MED LALE KIRAN
-Godmorgen, Sevil. -Godmorgen.
Aha! Vi har ventet på dig.
-Hvorfor? Er der seertal? -Ikke endnu. Du er sent på den.
Ja, øh…
-Jeg sendte børnene og Selim på camping. -Godt. Så du er alene.
-Hvabehar? -Så huset er ledigt.
Vi kan fejre i går.
Fejre? Kom nu. Hvor gamle er vi?
Er der noget at fejre? Jeg går tidligt i seng.
-Som du vil. Dit kontor om fem minutter. -Jeg bliver her ikke.
Jeg vil aflægge Hilmi et visit.
Jeg tager Yusuf med.
Jeg taler vist om økonomi i aften.
Men vi tales ved.
22 - NYHEDSRUMMET MED LALE KIRAN
Løvindens forhold til sig selv er betinget.
Hun har brug for en sejr.
Og når den sejr ikke kommer, begynder hun at smelte væk.
Hun glemmer sågar,
at hun er løvinden.
-Hallo, ja? -Jeg har knoklet.
-Er du okay? -Helt fin.
-Hvor er du? Skal jeg bestille til dig? -Nej, jeg har spist.
Nyd du det. Vi tales ved.
Okay.
NYHEDSRUMMET MED LALE KIRAN
Sidste ti.
Fem, fire, tre, to, en.
Godaften, kære seere. Lale Kıran. Velkommen til Nyhedsrummet.
Vi har meget at tale om i dag, så lad os gå direkte til nyhederne.
NYHEDSRUMMET MED LALE KIRAN
Lale?
Lale, kan du høre mig?
Godt, sig frem.
Hvad foregår der?
Jeg ved, der er noget.
Hr. Sulhi aflyste vores ugentlige møde.
Hvad?
Jeg var ved at fyre Aslı, og så fik jeg et opkald.
Jeg fik besked på at få hende i TV. Hun gjorde det igen.
Nu ser det ud, som om du tog fejl.
Og Lale gjorde os alle til grin forleden aften.
Så mine aktier lader til at dale.
Og med den nye partner…
-Hvad laver du? Forestil dig ikke ting. -Nej. Jeg er bogstaveligt talt ildeset.
Du må hellere gå.
Hæng ikke ud med mig.
Det er tid til at satse på den rette hest.
-Kom nu, Gül. Lad det ikke gå ud over mig. -Det gør jeg ikke.
-Jeg er bare realistisk. Jeg mener det. -Okay, ja… Okay…
Hvad gør du nu?
Jeg har et reklamemøde i morgen
En stor omgang. Jeg får aftalen i hus og fikser tingene.
Gül, lad hende ikke vinde. Lad ikke den billige tøs vinde.
Det kan hun ikke. Bare rolig.
Skal hun kunne knække mig?
Men…
Jeg burde ikke have fokuseret på hende.
Det var en fejl at spille med den tabers regler.
Vores korrespondent i Ankara fortæller os…
Ja, Kenan?
Hvad er det her? Ghoster du mig?
-Hvad gør jeg? -Ignorerer du mig?
-Hvorfor undgår du mig? -Det gør jeg ikke.
Jeg har haft meget at tænke på. Jeg var distraheret.
-Men du har tid til Yusuf. -Hvad har han med det at gøre?
Okay, Lale. Ja, ja.
Okay. Vi skal…
Jeg kommer over i morgen, og så kan vi tage på arbejde sammen, okay?
Okay.
Kom nu, Lale.
Tag dig sammen, tøs. Hvad er det her?
Selvfølgelig er du her.
Hvor vover du at opsøge mig?
Du er en klog kvinde.
Vi hævede niveauet, og her er du.
Inviterer du mig ikke ind?
Jeg tog én for holdet. Det var ikke min skyld.
Det var nødvendigt. Men se os nu.
Vi ser begge objektivt på tingene.
I gør noget meget ukrænkeligt.
Uvildig journalistik.
Drop skuespillet, Gül. Vi arbejdede sammen i årevis, ikke?
Opfør dig ikke, som om du er et menneske med følelser. Det klæder dig ikke.
Glem det.
Lad os tale om noget andet end arbejde.
-Såsom? -Det ved jeg ikke.
Sig frem.
Vi blev aldrig venner.
Vel? Der var altid problemer, der kom i vejen. Eller en dagsorden.
Er du vennemateriale?
Kenan, du gør min aften meget kedelig.
Var det forkert af mig at møde op her?
Vil du overnatte her?
Du behøver måske én til at tage sig af dig.
Ja.
Jeg sendte chaufføren hjem.
Mener du det?
Der er rene håndklæder i skabet. Mangler du noget, så kald på mig.
Sov godt, Gül.
Godmorgen.
-Godmorgen. -Så du seertallene?
Vi snakker senere.
Jeg henter kaffe.
Godmorgen.
Det går fremad for jer.
Det kan ikke ses endnu, men…
-Tillykke. -Og tillykke til dig.
Hvabehar?
Glem det, Gül
Åh, for Guds skyld.
Kom nu.
Stadigvæk?
Moral, dyder, at være en retfærdig person og alt det der…
Lyv ikke for dig selv. Vi skal alle dø, Lale.
Jeg vil ikke tale om min arbejdsmoral med dig.
Du ved vist godt, at jeg ikke taler om arbejdet.
Ja, ja.
Kenan, jeg smutter.
Ciao, skat.
Sid ned.
Jeg har nok været gift for længe.
Hvad mener du?
Tja, du ved… Alle kan vist gøre, hvad de vil.
Tænker du virkelig på det?
Nej. Jeg er ligeglad.
Tak.
Nyd den.
Güliz, hvad laver du?
Hvad er det her?
Jeg varmer min stol op.
Jeg prøver at vænne mig til den. Det er fint herinde.
Jeg kan se, du har tilpasset dit klimaanlæg.
Rejs dig op.
Ja.
Det gør jeg.
-Sid ned en sidste gang. -Hvad er nu det med den frækhed?
Har du talt med onkel Sulhi?
Vi mødes i denne uge.
Gør I?
Du har måske fået en e-mail.
Kom ud herfra.
-Så alvorligt? -Jeg sagde gå ud.
Fint nok.
…BEHOV FOR FORANDRING.
…FORKERTE VALG… …MENTAL TRÆTHED.
…FORBLIVE VENNER. HVIL DIG.
Jeg har en plan.
Jeg kom med et tilbud. Kom tilbage til Istanbul.
Du ejer jo stedet. Det hele er dit.
Ja, det er mit, men hvad skal jeg gøre der?
-Hvad er du ude på? -Gå tilbage til det, der er dit.
Tal med din far, okay?
Kom tilbage til Mon5. Gül er så godt som ude.
Mon5 er stadig…
GÜL SİMİN DIREKTØR
Transformation er for alle.
Selv de største fans af forandring og transformation
bliver måske forvirrede, når de vises ud.
Men alle skal af sted en dag.
De forsvinder, uanset hvem de er. Det kræver kun én håndgribelig fordel.
Det er så sikkert som verdens rotation.
Gül, skat…
Hvordan skete alt det?
Kom her.
Det her er ikke forbi.
Se på og lær.
Tekster af: Claus Christophersen